CELEX: 62020TN0678
Language: hu
Date: 2020-11-12 00:00:00
Title: T-678/20. sz. ügy: 2020. november 12-én benyújtott kereset – Solar Electric és társai kontra Bizottság

2021.2.8.   
            
            
               HU
            
            
               Az Európai Unió Hivatalos Lapja
            
            
               C 44/49
            
         
      2020. november 12-én benyújtott kereset – Solar Electric és társai kontra Bizottság
      (T-678/20. sz. ügy)
      (2021/C 44/72)
      Az eljárás nyelve: francia
      
         Felek
      
      
         Felperesek: Solar Electric Holding (Le Lamentin, Franciaország), Solar Electric Guyane (Le Lamentin), Solar Electric Martinique (Le Lamentin), Société de production d’énergies renouvelables (Le Lamentin) (képviselő: S. Manna ügyvéd)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a 2020. szeptember 3-i SA.40349 (2020/MI3) B2/AD/MKL/D*2020/101866 bizottsági határozatot, amely elutasította a francia állam által a 2006. július 10-i, 2010. január 12-i és augusztus 31-i vámrendeletek alapján a fotovoltaikus termelőknek nyújtott állami támogatással kapcsolatos 2020. június 20-i panaszukat, azzal az indokkal, hogy:
                  
                              —
                           
                           
                              a felperesek az (EU) 2015/1589 rendelet 24. cikkének (2) bekezdése alapján panaszt nyújthatnak be a Bizottsághoz jogellenes támogatást bejelentve;
                           
                        
                              —
                           
                           
                              a Bizottságnak az (EU) 2015/1589 rendelet 12. cikkének (1) bekezdése értelmében haladéktalanul meg kell nyitnia az előzetes vizsgálati szakaszt bármely, jogellenes támogatással kapcsolatos panasz esetén;
                           
                        
                              —
                           
                           
                              a Bizottság az EUMSZ állami támogatásokra vonatkozó rendelkezéseit köteles alkalmazni, és nem tanúsíthat mulasztást.
                           
                        
            
         Jogalapok és fontosabb érvek
      
      Keresetük alátámasztása érdekében a felperesek három jogalapra hivatkoznak.
      
                  1.
               
               
                  Az első jogalap azon alapul, hogy a megtámadott határozat tévesen állapította meg, hogy a felperesek által benyújtott panasz nem tartozik az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015. L 248., 9. o.) 24. cikke (2) bekezdésének hatálya alá. A felperesek ennek ellenkezőjét állítják.
               
            
                  2.
               
               
                  A második jogalap azon alapul, hogy a Bizottság tévesen alkalmazta a jogot a 2015/1589 rendelet 12. cikke (1) bekezdése hatályának értelmezése során. A felperesek úgy vélik, hogy érdekelt fél minőségük elegendő ahhoz, hogy megalapozza a Bizottság azon kötelezettségét, hogy az említett rendelkezésnek megfelelően bármely, jogellenes támogatásra vonatkozó panasz esetén haladéktalanul megnyissa az előzetes vizsgálati szakaszt.
               
            
                  3.
               
               
                  A harmadik jogalap azon alapul, hogy a Bizottság nem teljesítette az EUMSZ 107., EUMSZ 108. és EUMSZ 109. cikkből, valamint az említett 2015/1589 rendeletből eredő kötelezettségeit. A felperesek úgy vélik, hogy a Bizottság az EUMSZ állami támogatásokra vonatkozó rendelkezéseit köteles alkalmazni, és valamely jogellenes támogatást bejelentő panasz vizsgálata során nem tanúsíthat mulasztást.